František Dvorník

František Dvorník (* 14. august 1893, Chomýž, Česko† 4. november 1975, tamže) bol český byzantológ svetového významu. V anglofónnom prostredí publikoval a bol známy aj ako Francis Dvornik.

Životopis 
Narodil sa a vyrastal v katolíckej rodine v obci Chomýž. Maturoval na arcibiskupskom gymnáziu v Kroměříži v roku 1912. V rokoch 1912 až 1916 študoval na teologickej fakulte v Olomouci. V roku 1916 bol vysvätený na kňaza. Následne pôsobil v pastorácii v mestách Bílovec a Vítkov. V rokoch 1919 – 1920 študoval slavistiku a archeológiu na UK v Prahe. V roku 1920 obhájil na bohosloveckej fakulte v Olomouci dizertáciu, za čo mu bol udelený doktorát z teológie. Pokračoval štúdiom byzantológie na Sorbonne (1920 – 1926). Navštevoval tiež École des sciences politiques, v roku 1923 získal diplom z politológie. Na základe monografie (jeho dizertačnej práce) Les Slaves. Byzance et Rome au IXe siècle mu Sorbonna v roku 1926 udelila titul „docteur ès lettres“. V roku 1927 (prípadne 1928) sa habilitoval na Katolíckej teologickej fakulte UK v odbore cirkevné dejiny. Spoluzakladal Slovanský ústav v Prahe a časopis Byzantoslavica. V akademickom roku 1938/1939 ho UK oslobodila od akademických povinností kvôli vedeckému bádaniu. Odišiel do Veľkej Británie, na jar v roku 1940 odcestoval do Francúzska. Po napadnutí Francúzska nacistickým Nemeckom sa mu podarilo dostať sa späť do Veľkej Británie. Tu prežil druhú svetovú vojnu. V roku 1948 dostal pozvanie, aby prišiel na jeden rok ako hosťujúci profesor, od Dumbarton Oaks (súčasť Harvardovej univerzity). Následne dostal možnosť zostať tu natrvalo ako riadny člen fakulty, najprv ako „Senior Scholar“ (v rokoch 1948 – 1949) a potom ako profesor byzantskej histórie, konkrétne profesor vyšších byzantských štúdií. Aktívne sa zúčastnil druhého vatikánskeho koncilu ako poradca pre oblasť histórie a ekumenizmu. Od roku 1964 pôsobil ako emeritný profesor. Počnúc rokom 1965 pravidelne cez letné prázdniny navštevoval Česko-Slovensko, v roku 1975 zomrel na následky infarktu v rodnej obci Chomýž.

Význam a prínos 
Bol najväčším českým byzantológom. Venoval sa štúdiu vzťahov Byzancie k slovanským národom, vzťahu duchovnej a svetskej moci v Byzancii, obdobiu schizmy počas patriarchátu Fotia. Pápež Pavol VI. mu za vedecké zásluhy v odbore cirkevných dejín udelil titul monsignore. V roku 1992 mu bol udelený in memoriam Rád Tomáša Garrigua Masaryka III. triedy.

Knižná bibliografia 
 Les Slaves, Byzance et Rome au IXe siècle. Paríž: Institut d’études slaves, 1926
 La Vie de Saint Grégoire le Décapolite et les Slaves macédoniens au IXe siècle. Paríž: Institut d’études slaves, 1926
 Život Svatého Václava, k tisícímu výročí jeho mučednické smrti. Praha, 1929
 Les légendes de Constantin et de Méthode vues de Byzance. Praha: Slovanský ústav, 1933
 National Churches and the Church Universal. Londýn: Dacre Press, 1944
 The Kiev State and Its Relations with Western Europe. Londýn: Transactions of the Royal Historical Society 29, 1947
 The Photian Schism: history and Legend. Cambridge: University Press, 1948
 The Making of Central and Eastern Europe. Londýn: Polish Research Centre, 1949
 Svatý Vojtěch, druhý pražský biskup. Chicago, 1950
 The Slavs, Their Early History and Civilisation. Boston, 1956
 The Idea of Apostolicity in Byzantium and the Legend of the Apostle Andrew. Dumbarton Oaks Studies 4, Cambridge 1958
 The General Council of the Church. Londýn: Burns and Oates, 1961
 The Slavs in European History and Civilization. New Brunswick: Rutgers University Press, 1962. Dostupné online.
 Byzance et la primauté romaine. Paríž: Éditions du Cerf, 1964
 The Slavs between East and West. Milwaukee: Marquette University Slavic Institute Papers 19, 1964
 Early Christian and Byzantine Political Philosophy, Origins and Background. Washington: Dumbarton Oaks Studies 9, 2 diely, 1966
 Se znamením kříže. Rím: Křesťanská akademie, 1967
 Svatý Václav, dědic České země. Rím: Křesťanská akademie, 1968
 Byzantine Missions among the Slavs. New Brunswick: Rutgers University Press, 1970
 Photian and Byzantine Ecclesiastical Studies. Londýn, 1974
 Origins of Intelligence Services: the Ancient Near East, Persia, Greece, Rome, Byzantium, the Arab Muslim Empires, the Mongol Empire, China, Moscovy. New Brunswick: Rutgers University Press, 1974

Vydané v češtine

Vydané v slovenčine 

 Život svätého Václava: K tisícemu výročiu jeho mučedlníckej smrti. Praha: Výbor jubilejných osláv, 1929

Poznámky

Referencie

Ďalšia literatúra

Externé odkazy 
 http://www.phil.muni.cz/fil/scf/komplet/dvornk.html
 

Českí historici
Českí rímskokatolícki kňazi
Nositelia Radu T. G. Masaryka
Byzantológovia